**Propositioner til Ullerup Køre- og rideforening d. 16. + 17. juni 2018**

Stævnet er åbent for medlemmer af køreselskaber tilsluttet Dansk Køre Forbund, lokale køreforeninger, samt for udenlandsk deltagelse.

Stævnet køres efter FEI’s Reglement for Internationale kørestævner og Para-Equestrian kørestævner 11. udgave, gældende fra 1. januar 2014 med ændringer gældende fra 1. januar 2018 og Dansk Køre Forbunds tillæg til FEI’s reglement gældende fra 1. januar 2017.

**Sted:** Ullerup Køre og Rideforening Tømmerupvej 301, 2791 Dragør

**Officials:**

Stævnevært Tina og Hans Henrik Nielsen

Stævneleder Liselotte Watson

Stævnesekretær Gyda Andersen, Marianne Poulsen og Margit Bahnsen

Teknisk delegeret (TD) Henning Clausen

Banebygger Kim Andreasen

Banebygger assistent Annika Borg

Dommer Henning Clausen

Dommer Annette Kristiansen

Dommer Troels Lund

Dommer Linn Stöken

Dommer Anne Faurschou/Arnild Arp-Hansen

**Der kan tilmeldes i Let, Msv og Svær.**

1-spand hest

2-spand hest

4-spand hest

1-spand pony

2-spand pony

4-spand pony

Det er muligt kun at tilmelde i enkelte discipliner. Dog skal der gennemføres dressur for at starte i maraton.

Desuden kan der tilmeldes i klasserne:

**National FEI Children**: 1-spand pony, kusk 10 - 14 år

**Junior klasse**: 1-spand hest/pony, 2-spand pony, 4-spand pony, kusk 14 – 18 år

**Young Driver klasse:** 1-spand hest/pony, 2-spand hest/pony og 4-spand pony kusk 16 – 21 år

**Let Derby**: Fri forspænding. Børn fra 5 år og voksne, der ikke ønsker at køre klasser med fuld maraton eller har mindre rutinerede heste/ponyer

**Msv Derby**: Børn fra 7 år og voksne, der ikke ønsker at køre klasser med fuld maraton eller har mindre rutinerede heste/ponyer

**Svær Derby**: Kusken skal være 10 år eller derover. For børn på 10 og 11 år skal Msv Derby være gennemført min 3 gange med 70 strafpoint eller derunder i dressur og uden udelukkelse, diskvalifikation eller udgåelse.

**SÆRLIGE REGLER FOR LET, MSV OG SVÆR DERBY**

**Spandtyper:** Fri forspænding

**Vogn:** Der kan køres med samme 2- eller 4-hjulede vogn i alle discipliner, vognbredde min 100 cm. Der må køres med luftgummihjul. Ingen krav til vognvægt. Ingen krav til lygter.

**Grooms til Let, Msv og Svær Derby klasser:** Med undtagelse af nedenstående, skal alle ekvipager have det korrekte antal grooms på vognen i alle discipliner.

***Herfra er undtaget:*** Hvis kusken er 18 år eller derover og kører med 1-spand pony under 107 cm (uden sko) / 108 cm (med sko) eller 1-spand miniaturehest, må der køres uden groom på vognen. I dressurkørsel skal der være en groom til stede ved B eller E, og ved Derby og forhindringskørsel skal groomen være så tæt på ekvipagen, at det er muligt at være klar til at hjælpe ved behov. Der kan også modtages hjælp fra banepersonalet i Derby og forhindringskørsel. Groomen skal i alle tilfælde have erfaring med kørsel med hest og vogn.

**Hjælpeliner:** Børn under 10 år skal køre med hjælpeliner

**Specielt for Let Derby:** Mundtlig hjælp fra groom er tilladt i alle discipliner.

**Ponykategori I, II eller III skal angives ved tilmelding.**

**Hvis en kusk deler groom eller vogn med en anden deltager SKAL!!! Der gøres opmærksom på dette i forbindelse med tilmelding.**

Arrangørerne forbeholder sig retten til at afvise deling af groom eller vogn, hvis det medfører gener for afviklingen af stævnet.

## Dressur

Der køres i følgende dressurprogrammer:

Let klasse : Alle kører program 3A

Msv klasse : Alle kører program 7A

Svær C klasse : 1-spand hest/pony 3\*C HP1 (tidligere program 9)

: 2-spand hest/pony 3\*C HP2 (tidligere program 8B)

: 4-spand hest/pony 3\*C HP4 (tidligere program 8C)

Svær B klasse : 1-spand hest/pony 3\*B HP1

: 2-spand hest/pony 3\*B HP2

: 4-spand hest/pony 3\*B HP4

National FEI Children : Ch P1

Junior klasse : 4A

Young Driver klasse : 3\*A HP1-2 (nyt program)

Let Derby : TR1

Msv Derby : 3A

Svær Derby : 4A

Dressurbanen for Young Driver, Let, Msv og Svære klasser er 40 x 100 meter. Der vil være opvarmningsbane i samme mål.

Dressurbanen for Let, Msv og Svær Derby, National FEI Children og Junior klasserne er 40 x 80 m.

## Maraton

**Maraton Let, Msv, Junior og Young Driver klasserne:**

|  |  |  |  |  |
| --- | --- | --- | --- | --- |
| Etape | Længde | Gangart | Hastighed hest | Hastighed pony  (afhængig af pony kategori) |
| A | 5 – 8 km | Fri | 15 km/tim | 12 – 14 km/tim |
| Transfer | Max 1 km | Fri |  |  |
| B | 5-7.5 km | Fri  (undtagen ml. sidste forhindring og mål) | 14 km/tim | 11 – 13 km/tim |

Der vil være max 5 forhindringer. Vandforhindring kan indgå.

**Maraton Svær C og Svær B klasse**

|  |  |  |  |  |
| --- | --- | --- | --- | --- |
| Etape | Længde | Gangart | Hastighed hest | Hastighed pony  (afhængig af pony kategori) |
| A | 5 - 8 km | Fri | 15 km/tim | 12 - 14 km/tim |
| Transfer | Max 1 km | Fri |  |  |
| B | 5 – 7,5 km | Fri  (undtagen ml. sidste forhindring og mål) | 14 km/tim | 11 - 13 km/tim |

Der vil være 4 – 6 forhindringer. Vandforhindring kan indgå.

**Maraton National FEI Children**

|  |  |  |  |  |
| --- | --- | --- | --- | --- |
| Etape | Længde | Gangart | Hastighed hest | Hastighed pony  (afhængig af pony kategori) |
| A | 3-5 km | Fri | 15 km/tim | 12 - 14 km/tim |
| Transfer | Max 1 km | Fri |  |  |
| B | 4 - 5 km | Fri  (undtagen ml. sidste forhindring og mål) | 14 km/tim | 11 - 13 km/tim |

Der vil være 4 – 5 forhindringer, med porte fra A – D. Vandforhindring kan indgå.

Etape A kan I alle klasser erstattes af en opvarmning på lukket område. I så fald skal kusken varme sine heste/ponyer op i min. 30 min under overvågning af en Steward eller anden bemyndiget person.

Transferetape er ikke obligatorisk, det skal dog klart fremgå af propositionerne, om der er transferetape. Hvis der ikke er, skal kravene til A-etapen være op til 1 km. længere, ex. Svær klasse 6-9 km.

\* Pony kategori II og III kører i samme klasse som kategori I, dog med nedsatte hastigheder jf. Dansk tillæg til FEI’s reglement.

Vægtkrav og vognbredder i flg reglementet gælder til maratonvognene i Let, Msv, Svær C, Svær B, National FEI Children, Junior og Young Driver klasserne.

Der kan være dyrlægekontrol før start af etape B. Steward kan udføre kontrol af forspænding og vognbredder før start af etape B

Der er tidtagere ved hver etapes start og slut og der kan være kontrollører på ruten.

Maratonruten kan kun rekognosceres til fods eller på cykel. Motorkørsel er **ikke** tilladt hverken i skovområder, eller i forhindringerne, og heller ikke kørsel på cykel i forhindringerne. Overtrædelse af dette medfører diskvalifikation. Der vil ikke være nogen samlet påvisning. Eventuelle spørgsmål vil blive besvaret under briefingerne.

**Let Derby** **(kombineret forhindringsbane med maratonforhindringer):** Forhindringsbanen har max 15 forhindringer incl. 2 - 3 maratonforhindringer med porte fra A - D. I maratonforhindringerne er der fri gangart, mens der på selve forhindringsbanen skal køres i trav.

Max banelængde 1000 m og den gennemkøres én gang.

Fejlfri tid beregnes ud fra følgende hastigheder: Hest og pony 1: 210 m/min, pony 2: 200 m/min, pony 3: 190 m/min

**Msv Derby (kombineret forhindringsbane med maratonforhindringer):** Forhindringsbanen har max 15 forhindringer incl. 2- 3 maratonforhindringer med porte fra A – D: I maratonforhindringerne er der fri gangart, mens der på selve forhindringsbanen skal køres i trav.

Max banelængde 1000 m og den gennemkøres to gange med mindst 10 min mellem hver gennemkørsel.

Fejlfri tid beregnes ud fra følgende hastigheder: Hest og pony 1: 220 m/min, pony 2: 210 m/min, pony 3: 200 m/min

**Svær Derby(kombineret forhindringsbane med maratonforhindringer):**Forhindringsbanen har max 15 forhindringer incl. 2 – 3 maratonforhindringer med porte fra A – F. Vandforhindring kan indgå. Der kan være reduceret portbredde på op til 3 enkeltforhindringer på forhindringsbanen til vognbredde + 15 cm. Der er fri gangart på hele banen.

Max banelængde 1000 m og den gennemkøres 2 gange med mindst 10 min mellem hver gennemkørsel.

Fejlfri tid beregnes ud fra følgende hastigheder: Hest og pony 1: 230 m/min, pony 2: 220 m/min, pony 3: 210 m/min

**Opvarmning til Derby:** foregårpå et særligt anvist område. Kusken skal varme sin pony/hest op i min. 20. min under overvågning af en Steward eller tilsvarende person.

## Forhindringskørsel

Vil foregå på dressurbanen. Der vil være op til 20 forhindringer. Træbro kan indgå.

Fejlfri tid beregnes ud fra følgende hastigheder:

Svær C, Svær B klasse, Juniorklasse og Young Driver klasse:

|  |  |  |  |
| --- | --- | --- | --- |
| Hesteklasser | | Ponyklasser | |
| 4-spand | 240 m/min | 4-spand | 240 m/min | |
| 2-spand | 250 m/min | 2-spand | 250 m/min | |
| 1-spand | 250 m/min | 1-spand | 260 m/min | |

Msv klasse og Svær Derby: 230 m/min

Let klasse, National FEI Children, Let Derby og Msv Derby: 220 m/min

Med undtagelse af Let klasse og Let Derby, kan der være reduceret portbredde i fra 3 – 5 forhindringer til vognbredde + 15 cm.

Der er ingen omkørsel, ved lige fejl vil tiden være afgørende, ved både lige fejl og lige tid gives samme placering.

Alle baner, rute mellem forhindringer, samt forhindringerne, er klar fra fredag d. 15. juni kl 16.

Startliste vil udleveret og offentliggjort fredag kl 16

OBS: Stævnenummer er ikke det samme som startnummer.

#### Øvrige forhold

Reservehest må medbringes for 2- og 4-spand.

Der dispenseres for vognbredder i dressur og forhindringskørsel, dog ikke mindre end 100 cm, samt for minimumshøjde for 2- og 4-spand pony, jf. Dansk tillæg 1. januar 2017.

Afstand mellem hest/pony og vogn må ikke på noget tidspunkt være under 50 cm., ved skærmruller 40 cm.

**Opstaldning tilbydes på stævnepladsen.**

Til alle stævner må ingen heste og ponyer overnatte i lastbil eller trailer.

Gyldige vaccinationsattester skal medbringes og forevises officials på forlangende.

**Husk kuskelicens skal være betalt**, dog undtaget Children, Juniorer og Young Drivers, så længe de starter i de respektive Derby-, National FEI Children-, Junior- og Young Driver klasser.

Kuskelicensen gælder for ét år af gangen, og skal fornyes hvert år.

Spørgsmål vedr licens rettes til DKF kasserer Mette Buchwald mail: kasserer@koereforbund.dk

**Sikkerhed**

Alderskrav til kuske og grooms er af sikkerhedsmæssige hensyn gældende overalt i forbindelse med stævnet.

For alle kuske og grooms gælder at fastspændt sikkerhedshjelm og sikkerhedsvest er obligatorisk/skal bæres under maraton.

Alle kuske, grooms samt passagerer under 18 år skal altid bære fastspændt sikkerhedshjelm og sikkerhedsvest når de befinder sig på vognen

Grooms skal altid være til stede og i stand til at yde nødvendig assistance, når hesten spændes for vogn eller er forspændt. Gælder overalt på stævnepladsen. Når der køres med heste, skal der være en groom på vognen. Hvis det er en 2 hjulet træningsvogn uden sæde til groom, skal groom være til stede på træningspladsen.

Kusken må kun stige af vognen, når der er grooms ved hestenes hoveder eller linerne er overgivet til en anden ansvarlig person på vognen.

Ingen hest må føres ved siden af vognen.

**Ansvar**

Ullerup Køre og Rideforening påtager sig intet ansvar for ulykker, skader eller sygdomme hos heste, kuske, hjælpere, publikum eller andre personer eller genstande.

**Forbehold**

Ullerup Køre og Rideforening forbeholder sig ret til at sammenlægge eller aflyse klasser, ændre på tidsplanen samt aflyse stævnet. Ved sammenlægning af klasser, skal det tydeligt fremgå af resultatlisten, hvilken klasse de enkelte kuske har været tilmeldt i.

## Foreløbig tidsplan:

Fredag den 15. juni kl.16:00 Udlevering af startlister mv.

Alle baner er åbne

## Lørdag den 16. juni kl. 08:30 Dressur og kegler starter

kl. 11:00 og kl 15:00 Maratonbriefing

kl. 19:00 Kuskefest

## Søndag den 17. kl. 09:30 Maraton starter

Søndag vil der være præmieoverrækkelse i laden uden hest ca. kl 16 for alle klasser.

#### Priser

Stævnegebyr kr. 500,00

Box kr. 850,00

Camping kr. 350,00

Kuskefest kr. 150,00 Børn til og med 12 år, kr. 75,00

Forplejning:

Under stævnet kan der købes drikkevarer, pølser mv. på pladsen ved vandforhindringen.

## Alle børn og unge op til og med 21 år, skal oplyse fødselsår i tilmeldingen i Derbyklasserne, National FEI Children, Junior eller Young Driver klasserne

## Tilmelding og betaling senest den 28. maj 2018 til mail: [Ullerupkoere@gmail.com](mailto:Ullerupkoere@gmail.com)

Betaling kan ske ved overførsel til Ullerup Køre og Rideforenings konto

**Mobile pay: 40973268 (Ane Wieder)**

**Reg 6510  - Konto 3052991152**   
**IBAN: DK2865103052991152**  
**SWIFT-BIC: BANODKKK**

**Vekselgebyr Dkr 40,-**

**Husk: Ingen er tilmeldt før der er betalt eller andet er aftalt.**

Med baggrund i den aktuelle situation omkring risiko for Herpes smitte, ser vi os nødsaget til at bede alle deltagere om at tage temperatur de sidste 10 dage op mod ankomst, på de heste der medbringes på stævnepladsen.

Vi henviser i øvrigt til retningslinjer fra SEGES.

Vi glæder os til at se rigtig mange af Jer ☺

Bedste hilsner

Bestyrelsen i Ullerup Køre – og Rideforening